
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 548 

3 Μαΐου 2006 


Α ΠΟΦΑΣΕΙ Σ 

Αριθμ. 654 

Έγκριση προγράμματος οικονομικών αποζημιώσεων και 
ενισχύσεων για την εξυγίανση του κτηνοτροφικού 
κεφαλαίου της χώρας έτους 2006 με έγκριση ή / 
και οικονομική συμμετοχή της Ευρωπαϊκής Κοινό¬ 
τητας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

α) τις διατάξεις του άρθρου 6 του ν. 1558/1985 (Α’ 137), 
«Κυβέρνηση και Κυβερνητικά Όργανα». 

β) Τις διατάξεις του ν.δ. 131/1974, «Περί οικονομικών 
ενισχύσεων στη γεωργική, κτηνοτροφική, δασική και 
αλιευτική παραγωγή», και την τροποποίησή του με το 
ν. 1409/1983 (ΑΊ99) και το άρθρο 39, παραγρ.10 του ν. 
2065/1992 (ΑΊ13). 

γ) Την απόφαση 90/424/ΕΟΚ του Συμβουλίου ΕΟΚ της 
26ης Ιουνίου 1990, όπως έχει τροποποιηθεί και ισχύει. 

δ) Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που τέθηκε σε ισχύ με το άρθρο πρώτο του υπ’ αριθμό 
63/2005 Προεδρικού Διατάγματος (Α’98). 

ε) Την υπ’ αριθμ. 90/424ΕΌΚ απόφαση του Συμβουλίου 
της 26 Ιουνίου 1990, σχετικά με ορισμένες δαπάνες στο 
κτηνιατρικό τομέα (ΕΕ Αρ 1224 της 18.8.1990 σελ 19) 
όπως έχει τροποποιηθεί και ισχύει 
στ) Τον Καν. ΕΚ αρ.349/2005 της Επιτροπής της ΕΈ 
(για τους κανόνες με την κοινοτική χρηματοδότηση 
των επειγουσών παρεμβάσεων και της καταπολέμησης 
ορισμένων νόσων των ζώων που αναφέρονται στην 
Απόφαση 90/424 ΕΟΚ του Συμβουλίου.) (ΕΕ Αρ Ι_55 της 
1.3.2005 σελ. 12). 

ζ) Την υπ’ αριθμ. 37930/ΔΙΌΣ 1264/14.10.2005 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «καθορισμός αρμοδιοτήτων των Υφυ¬ 
πουργών Οικονομίας και Οικονομικών». 

η) Το γεγονός ότι από την εφαρμογή της παρούσας 
θα επιβαρυνθεί ο κρατικός προϋπολογισμός όπως ορίζει 
το κείμενο της απόφασης. 


θ) Την εισήγηση της Γεν Διεύθυνσης Κτηνιατρικής 
του Υπουργείου Αγροτικής Ανάπτυξης και Τροφίμων, 
αποφασίζουμε: 

Εγκρίνουμε το πρόγραμμα οικονομικών αποζημιώσεων 
και ενισχύσεων για την εξυγίανση του ζωικού κεφαλαίου 
της χώρας (πρόληψη, επιτήρηση, έλεγχος, εκρίζωση, 
έκτακτες επεμβάσεις) για το έτος 2006, στα πλαίσια 
των εφαρμοζομένων προγραμμάτων εξυγίανσης της 
κτηνοτροφίας από λοιμώδη και μεταδοτικά νοσήματα 
με έγκριση και οικονομική συμμετοχή της Ευρωπαϊκής 
Ένωσης. 

Για την εφαρμογή του παρόντος προγράμματος οικο¬ 
νομικών αποζημιώσεων εγκρίνεται η διάθεση πιστώσεων 
συνολικού ύψους μέχρι δεκαέξι εκατομμύρια οκτακόσιες 
εβδομήντα πέντε χιλιάδες (16.875.000) € από τον τακτικό 
προϋπολογισμό του Υπουργείου Αγροτικής Ανάπτυξης 
και Τροφίμων στον ( Κ.ΑΈ 5329 Φ.29/110). 

Οι δραστηριότητες που αποζημιώνονται και ενισχύ- 
ονται, οι δικαιούχοι, τα ανώτατα ποσά ενίσχυσης ,οι 
όροι και οι προϋποθέσεις χορήγησης αυτών, έχουν ως 
εξής: 

ΜΕΡΟΣ Α': ΕΙΔΙΚΕΣ ΔΙΑΤΑΞΕΙΣ 

1. Καταπολέμηση λοιμωδών νοσημάτων 

1.1 Υποχρεωτική θανάτωση ή σφαγή λοιμοβλήτων ή 
λοιμυπόπτων ζώων 

1.1 Από αφθώδη πυρετό, όπως ορίζεται στο ν. 3196/1955 
(Α’ 98) «περί διατάξεων τινών, που αφορούν την κατα¬ 
πολέμηση του αφθώδους πυρετού», σε εφαρμογή των 
απαιτήσεων της οδηγίας 2003/85/ΕΚ (Ε 306) σχετικά με 
τη θέσπιση κοινοτικών μέτρων για την καταπολέμηση 
του αφθώδους πυρετού και στο Αρθρο 11 της απόφασης 
του Συμβουλίου 90/424/ΕΟΚ. 

1.2 Από νοσήματα που περιλαμβάνονται στο Κεφάλαιο 
I «επείγουσες παρεμβάσεις», των άρθρων 3,3α και 4, 
της απόφασης του Συμβουλίου 90/424/ΕΟΚ, σχετικά με 
ορισμένες δαπάνες στον κτηνιατρικό τομέα 

α) Δικαιούχοι: 

Φυσικά ή νομικά πρόσωπα τα οποία θα υποχρεω¬ 
θούν, με Απόφαση του Νομάρχη, να θανατώσουν και 
να καταστρέψουν τα ζώα τους όταν αυτά προσβληθούν 
ή μολυνθούν ή εφόσον βρεθούν ύποπτα προσβολής 
ή μόλυνσης, από τα νοσήματα που αναφέρονται στις 
ανωτέρω διατάξεις. 

β)Ύψος ενίσχυσης 

Ποσοστό 100% της εν ζωή αξίας των ζώων που θα θα¬ 
νατωθούν και θα καταστραφούν, σύμφωνα με εκτίμηση 
τριμελούς επιτροπής όπως ορίζεται στην παράγραφο 
I του Μέρους Β' «Γενικές Διατάξεις» της παρούσης και 
εντός των χρηματοδοτικών ορίων που ορίζονται κα¬ 
τωτέρω: 

Σε ότι αφορά την ανώτατη αποζημίωσηη, που μπορεί 
να καταβληθεί για κάθε ζώο ορίζεται: 

I. Για βοοειδή, μέχρι του ποσού των, 

-1.350 €, προκειμένου για βοοειδές καθαρόαιμης φυ¬ 
λής με πιστοποιητικό καθαροαιμίας, ηλικίας 2-4 ετών. 

- Για βοοειδές της κατηγορίας αυτής ηλικίας, έως 5 
μηνών, μέχρι το 25% της ανωτέρω τιμής. 

- Για βοοειδές της κατηγορίας αυτής ηλικίας 5 μηνών 
και μίας ημέρας-12 μηνών μέχρι το 35% της ανωτέρω 
τιμής. 

- Για βοοειδές της κατηγορίας αυτής ηλικίας Ιέτους 
και μίας ημέρας-2 ετών, μέχρι το 70% της ανωτέρω 
τιμής. 

- Για βοοειδές της κατηγορίας αυτής ηλικίας 4 ετών 
και μίας ημέρας-6 ετών, μέχρι το 80% της ανωτέρω 
τιμής. 

- Για βοοειδές της κατηγορίας αυτής ηλικίας 6 ετών 
και μίας ημέρας-9 ετών, μέχρι το 70% της ανωτέρω 
τιμής. 

- Για βοοειδές της κατηγορίας αυτής ηλικίας 9 ετών 
και μίας ημέρας-12 ετών μέχρι το 50% της ανωτέρω 
τιμής. 

-1.700 €, προκειμένου για ταύρο της κατηγορίας αυτής 
που χρησιμοποιείται για αναπαραγωγή ηλικίας 2 ετών 
και μίας ημέρας-4 ετών. 

- Για ταύρο της κατηγορίας αυτής που χρησιμοποιεί¬ 
ται για αναπαραγωγή, ηλικίας 4 ετών και μίας ημέρας-6 
ετών, μέχρι το 80% της ανωτέρω τιμής. 

-1200 € προκειμένου για βοοειδές βελτιωμένης φυλής 
και ηλικίας 2-4 ετών. 

- Για βοοειδές της κατηγορίας αυτής ηλικίας, έως-5 
μηνών, μέχρι το 25% της ανωτέρω τιμής. 

- Για βοοειδές της κατηγορίας αυτής ηλικίας 5 μηνών 
και μίας ημέρας-12 μηνών μέχρι το 35% της ανωτέρω 
τιμής. 

- Για βοοειδές της κατηγορίας αυτής ηλικίας Ιέτους 
και μίας ημέρας-2 ετών, μέχρι το 70% της ανωτέρω 
τιμής. 

- Για βοοειδές της κατηγορίας αυτής ηλικίας 4 ετών 
και μίας ημέρας-6 ετών, μέχρι το 80% της ανωτέρω 
τιμής. 

- Για βοοειδές της κατηγορίας αυτής ηλικίας 6 ετών 
και μίας ημέρας-9 ετών, μέχρι το 70% της ανωτέρω 
τιμής. 

- Για βοοειδές της κατηγορίας αυτής ηλικίας 9 ετών 
και μίας ημέρας -12 ετών μέχρι το 50% της ανωτέρω 
τιμής. 

- 1.500 €, προκειμένου για ταύρο της κατηγορίας 
αυτής που χρησιμοποιείται για αναπαραγωγή ηλικίας 
2ετών και μίας ημέρας-4 ετών. 

- Για ταύρο της κατηγορίας αυτής που χρησιμοποιεί¬ 
ται για αναπαραγωγή, ηλικίας 4 ετών και μίας ημέρας-6 
ετών, μέχρι το 80% της ανωτέρω τιμής. 

- 750 € προκειμένου για βοοειδές μη βελτιωμένης 
φυλής και ηλικίας 2-4 ετών. 


- Για βοοειδές της κατηγορίας αυτής ηλικίας, έως-5 
μηνών, μέχρι το 25% της ανωτέρω τιμής. 

- Για βοοειδές της κατηγορίας αυτής ηλικίας 5 μηνών 
και μίας ημέρας-12 μηνών μέχρι το 35% της ανωτέρω 
τιμής. 

- Για βοοειδές της κατηγορίας αυτής ηλικίας Ιέτους 
και μίας ημέρας-2 ετών, μέχρι το 70% της ανωτέρω 
τιμής. 

- Για βοοειδές της κατηγορίας αυτής ηλικίας 4 ετών 
και μίας ημέρας-6 ετών, μέχρι το 80% της ανωτέρω 
τιμής. 

- Για βοοειδές της κατηγορίας αυτής ηλικίας 6 ετών 
και μίας ημέρας -9 ετών, μέχρι το 70% της ανωτέρω 
τιμής. 

- Για βοοειδές της κατηγορίας αυτής ηλικίας 9 ετών 
και μίας ημέρας -12 ετών μέχρι το 50% της ανωτέρω 
τιμής. 

-1050 €, προκειμένου για ταύρο της κατηγορίας αυτής 
που χρησιμοποιείται για αναπαραγωγή ηλικίας 2 ετών 
και μίας ημέρας-4 ετών. 

- Για ταύρο της κατηγορίας αυτής που χρησιμοποιεί¬ 
ται για αναπαραγωγή, ηλικίας 4 ετών και μίας ημέρας-6 
ετών, μέχρι το 80% της ανωτέρω τιμής. 

II. Γ ια πρόβατα και αίγες, μέχρι του ποσού των 

- 40 € προκειμένου για αμνούς ή ερίφια ημίαιμων 
φυλών μέχρι 3 μηνών . 

- 50 € προκειμένου για αμνούς ή ερίφια ημίαιμων 
φυλών από 3 μηνών και 1 ημέρα μέχρι 6 μηνών . 

- 90 €, προκειμένου για πρόβατα ή αίγες ημίαιμων 
φυλών, από 6 μηνών και 1 ημέρα μέχρι 3 ετών. 

- Από 3 ετών και μία ημέρα έως 5 ετών, μέχρι το 80% 
του ανωτέρω ποσού. 

- Προκειμένου για πρόβατα ή αίγες της ανωτέρω κα¬ 
τηγορίας, ηλικίας μεγαλύτερης των 5 ετών, μέχρι το 
50% του ανωτέρω ποσού . 

- 50 € προκειμένου για αμνούς ή ερίφια καθαρόαιμων 
φυλών μέχρι 3 μηνών . 

- 70 € προκειμένου για αμνούς ή ερίφια καθαρόαιμων 
φυλών από 3 μηνών και 1 ημέρα μέχρι 6 μηνών . 

-150 €, προκειμένου για πρόβατα ή αίγες καθαρόαιμων 
φυλών ηλικίας από 6 μηνών και 1 ημέρα μέχρι 3 ετών. 

- Προκειμένου για πρόβατα ή αίγες της ανωτέρω κα¬ 
τηγορίας, ηλικίας από 3 ετών και μία ημέρα έως 5 ετών, 
μέχρι το 80% του ανωτέρω ποσού. 

- Προκειμένου για πρόβατα ή αίγες της ανωτέρω κα¬ 
τηγορίας, ηλικίας μεγαλύτερης των 5 ετών, μέχρι το 
60% του ανωτέρω ποσού . 

-100 € προκειμένου για κριούς ή τράγους ημίαιμων φυ¬ 
λών ηλικίας από 6 μηνών και μίας ημέρας έως 3 ετών. 

- Προκειμένου για κριούς ή τράγους της ανωτέρω 
κατηγορίας, ηλικίας από 3 ετών και μία ημέρα έως 4 
ετών, μέχρι το 80% του ανωτέρω ποσού. 

- Προκειμένου για κριούς ή τράγους της ανωτέρω 
κατηγορίας, ηλικίας μεγαλύτερης των 4 ετών, μέχρι το 
60% του ανωτέρω ποσού . 

- 200 € προκειμένου για κριούς ή τράγους καθαρό¬ 
αιμων φυλών ηλικίας 6 μηνών και μίας ημέρας έως 3 
ετών. 

- Προκειμένου για κριούς ή τράγους της ανωτέρω 
κατηγορίας, ηλικίας από 3 ετών και μία ημέρα έως 4 
ετών, μέχρι το 80% του ανωτέρω ποσού. 

- Προκειμένου για κριούς ή τράγους της ανωτέρω 
κατηγορίας, ηλικίας μεγαλύτερης των 4 ετών, μέχρι το 
60% του ανωτέρω ποσού. 

III. Για χοίρους, μέχρι του ποσού των 

- 40 €, προκειμένου για χοίρους πάχυνσης μέχρι 20 
κιλά Ζ.Β. 

- 60 € προκειμένου για χοίρους πάχυνσης μέχρι 40 
κιλά Ζ.Β. 

- 80 €, προκειμένου για χοίρους πάχυνσης άνω των 
40 κιλών Ζ.Β. 

- 60 € προκειμένου για χοίρους αναπαραγωγής μέχρι 
20 κιλά Ζ.Β. 

- 80 € προκειμένου για χοίρους αναπαραγωγής μέχρι 
40 κιλά Ζ.Β. 

-110 € προκειμένου για χοίρους αναπαραγωγής άνω 
των 40 κιλών, ανεξαρτήτως φύλου μέχρι ηλικίας 1 
έτους. 

- 225 €, προκειμένου για χοιρομητέρες από 1 έτους 
μέχρι 3 ετών. 

- 750 €, προκειμένου για κάπρους αναπαραγωγής από 
1 έτους μέχρι 3 ετών. 

- Το 40% των ανωτέρω δύο τιμών για ζώα αναπαρα¬ 
γωγής ηλικίας μεγαλύτερης των 4 ετών. 

IV. Γ ια πτηνά, μέχρι του ποσού των. 

- 0,4 €, προκειμένου για νεοσσούς ωοτοκίας μίας 
ημέρας. 

- από 0,4 € αυξανόμενη κατά 0,24 € για κάθε συμπλη¬ 
ρωμένη εβδομάδα ζωής, προκειμένου για ορνίθια ωοτο¬ 
κίας από ηλικίας μιας ημέρας έως και 23 εβδομάδων. 

- από 6 € μειούμενη κατά 0,12 € για κάθε εβδομάδα 
ηλικίας μέχρι τα 0,4 €, προκειμένου για όρνιθες ωοτοκί¬ 
ας ηλικίας από 24 εβδομάδων έως και 72 εβδομάδων. 

- 0,4 € προκειμένου για όρνιθες ωοτοκίας ηλικίας 
ανωτέρας των 72 εβδομάδων. 

- 0,3 €, προκειμένου για νεοσσούς κρεοπαραγωγής 
μίας ημέρας. 

- από 0,4 € αυξανόμενη μέχρι 1,5 €, προκειμένου για 
ορνίθια κρεοπαραγωγής από ηλικίας μίας ημέρας μέχρι 
ζώντος βάρους 2,2 χλγρ. 

-1,5 € προκειμένου για ορνίθια κρεοπαραγωγής ζώ¬ 
ντος βάρους άνω των 2,2 χλγρ. 

- 6 € προκειμένου για νεοσσούς αναπαραγωγής ωο- 
παραγωγικής κατεύθυνσης ηλικίας μιας ημέρας. 

- από 6 € αυξανόμενη μέχρι 10 € προκειμένου για που¬ 
λερικά αναπαραγωγής ωοπαραγωγικής κατεύθυνσης 
(αρσενικά και θηλυκά) από ηλικίας μιας ημέρας μέχρι 
και 27 εβδομάδων. 

- από 10 € μειούμενη μέχρι 0,4 € προκειμένου για 
πουλερικά αναπαραγωγής ωοπαραγωγικής κατεύθυν¬ 
σης (αρσενικά και θηλυκά) από ηλικίας 28 εβδομάδων 
μέχρι και 68 εβδομάδων. 

- 0,4 € προκειμένου για πουλερικά αναπαραγωγής 
ωοπαραγωγικής κατεύθυνσης (αρσενικά και θηλυκά) 
άνω των 68 εβδομάδων. 

- 3 € προκειμένου για νεοσσούς αναπαραγωγής κρε- 
οπαραγωγικής κατεύθυνσης ηλικίας μιας ημέρας. 

- από 3 € μέχρι 10 € προκειμένου για πουλερικά ανα¬ 
παραγωγής κρεοπαραγωγικής κατεύθυνσης (αρσενι¬ 
κά και θηλυκά) από ηλικίας μιας ημέρας μέχρι και 30 
εβδομάδων. 

- από 10 € μειούμενη μέχρι 0,4 € προκειμένου για που¬ 
λερικά αναπαραγωγής κρεοπαραγωγικής κατεύθυνσης 


(αρσενικά και θηλυκά) από ηλικίας 31 εβδομάδων μέχρις 
ηλικίας 60 εβδομάδων. 

- 0,4 € προκειμένου για πουλερικά αναπαραγωγής 
κρεοπαραγωγικής κατεύθυνσης (αρσενικά και θηλυκά) 
άνω των 60 εβδομάδων. 

- από 0,8 € μέχρι 5 €, προκειμένου για Ινδιάνους από 
ηλικίας μιας ημέρας μέχρι ζώντος βάρους 5 χλγρ. 

- από 2 € μέχρι 5 €, προκειμένου για πουλερικά άλλων 
ειδών από ηλικίας μιας ημέρας μέχρι ζώντος βάρους 5 
χλγρ. ( δεν περιλαμβάνονται οι στρουθοκάμηλοι). 

- για στρουθοκαμήλους 

60 € ηλικίας από 20 ημερών έως Ζ.Β. 20 κιλών. 

90 € από Ζ.Β. 20 κιλών έως ηλικίας 4 μηνών. 

180 € από 4 μηνών έως 1 έτους. 

400 € από 1 έτουςκαι 1 ημέρα έως 3 ετών. 

800 € από 3 ετών και 1 ημέρα έως 8 ετών. 

1000 € για ηλικία ανωτέρα των 8 ετών. 

- 0,07 € για αυγά ορνίθων, βρώσιμα. 

- 0,20 € για αυγά επώασης νεοσσών κρεοπαραγωγικής 
κατεύθυνσης. 

- 0,30 € για αυγά επώασης νεοσσών ωοπαραγωγικής 
κατεύθυνσης. 

Οι ανωτέρω αρχικές τιμές εκτίμησης, μειώνονται ανά¬ 
λογα με υφιστάμενα ελαττώματα του ζώου, που μειώ¬ 
νουν την πραγματική του εμπορική αξία. 

Η συμμετοχή της Ευρωπαϊκής Κοινότητας μπορεί να 
ανέλθει σε ποσοστό 50% των δαπανών για την κατα¬ 
πολέμηση του αφθώδους και γενικώς, σύμφωνα με τα 
προβλεπόμενα στα άρθρα 3,3α, 4 και 11 της απόφασης 
90/424/ΕΟΚ του Συμβουλίου. 

Η αναφορά για τα αιτούμενα ποσά προς αποζημίωση 
αξίας ζώων, αξίας εργασιών, καταστροφής σφαγίων και 
ζωοτροφών, απολυμάνσεων και άλλων αποζημιουμένων 
δαπανών πρέπει να υποβάλλεται στην Κεντρική Κτη¬ 
νιατρική Υπηρεσία εντός 15 ημερών από την επίσημη 
επιβεβαίωση του κρούσματος. 

Καθυστερήσεις στην υποβολή στοιχείων στην Ευρω¬ 
παϊκή Κοινότητα συνεπάγονται μειώσεις από την οικο¬ 
νομική συμμετοχή της και οικονομική επιβάρυνση της 
χώρας μας. 

Σε περίπτωση που εφαρμοστεί εμβολιασμός για τον 
έλεγχο του αφθώδους πυρετού (εκτός της περίπτωσης 
του κατασταλτικού εμβολιασμού όπως αυτός ορίζεται 
στο άρθρο 53 της Οδηγίας 2003/85/Ε.Κ του Συμβουλίου), 
και στη συνέχεια επιβληθεί υποχρεωτική σφαγή των 
εμβολιασμένων ζώων με παράλληλη αξιοποίηση του 
κρέατος, τότε η αξία του σφαγίου, εκτιμώμενη από την 
τριμελή επιτροπή σε τρέχουσες τιμές αγοράς χονδρικής, 
αφαιρείται από την αποζημίωση που προβλέπεται. 

1.2 Κόστος εργασίας θανάτωσης και καταστροφής 
μολυσμένων ζώων, ζωικών προϊόντων και ζωοτρο¬ 
φών 

Ομοίως, για την καταστροφή ζώων προσβεβλημένων ή 
μολυσμένων από νοσήματα της παραγράφου 1.1, καθώς 
και ζωικών προϊόντων και ζωοτροφών, η Ευρωπαϊκή Ένω¬ 
ση μπορεί να καλύψει ποσοστό μέχρι 50% των σχετικών 
δαπανών που προκύπτουν από την παραπάνω ενέργεια 
όπως, αποζημιώσεις προσωπικού για τη θανάτωση των 
ζώων, κόστος υλικών που χρησιμοποιούνται για τη θανά¬ 
τωση των ζώων, μεταφορικά έξοδα, κόστος καταστροφής 
των πτωμάτων και των προϊόντων, κόστος ζωοτροφών, 
κόστος ζωικών προϊόντων και άλλες δαπάνες που δικαι¬ 
ολογούνται από τις παραπάνω ενέργειες. 

Η αξία των ζωικών προϊόντων ή ζωοτροφών που κατα- 
στρέφονται, η αξία της εργασίας, του κόστους των καυ¬ 
σίμων και των απολυμαντικών, εκτιμάται από Τριμελή 
Επιτροπή, όπως ορίζεται στην Παράγραφο 1 του Μέρους 
Β' «Γενικές Διατάξεις» της παρούσης και με βάση τα 
τιμολόγια αγοράς, τις αποδείξεις παροχής υπηρεσιών, 
και τις τρέχουσες τιμές εργασίας, ενώ προκειμένου για 
προϊόντα ιδίας παραγωγής, εκτιμάται από τις τρέχουσες 
τιμές χονδρικής αγοράς . 

1.3 Απολύμανση μολυσμένων εκτροφών 

Στις μολυσμένες εκτροφές από τα νοσήματα της παρα¬ 
γράφου (1) της παρούσας απόφασης, όπου επιβάλλεται η 
διενέργεια απολυμάνσεων ή / και απεντομώσεων, η Ευρω¬ 
παϊκή Ένωση μπορεί να καλύψει ποσοστό μέχρι 50% των 
σχετικών δαπανών (υλικά, προσωπικό, μέσα κίνησης κλπ.). 

1.4 Προμήθεια βιολογικών προϊόντων και εκτέλεση 
εμβολιασμών για έλεγχο των νοσημάτων της πα¬ 
ραγράφου (1) της παρούσας 

Για τη διενέργεια επείγοντος ή προληπτικού εμβο¬ 
λιασμού κατά των νοσημάτων που αναφέρονται στην 
παράγραφο 1, η συμμετοχή της Κοινότητας μπορεί να 
ανέλθει σε ποσοστό μέχρι 100% για την προμήθεια του 
εμβολίου που θα χρησιμοποιηθεί και 50% των εξόδων 
εμβολιασμού. 

2. Εφαρμογή προγράμματος ελέγχου ή /και εκρίζωσης 
της βρουκέλλωσης αιγών και προβάτων (μελιταίου 
πυρετού) σύμφωνα με το άρθρο 5 της απόφασης 
2005/873/ΕΚ (τεύχος I 322) της Ε. Επιτροπής. 

Η οικονομική συμμετοχή της Κοινότητας ανέρχεται 
στο 50% των επιλέξιμων δαπανών και δεν υπερβαίνει 
το ποσό των 600.000 €. 

2.1 Σφαγή των προσβεβλημένων από βρουκέλλωση 
(μελιταίο πυρετό) αιγών ή προβάτων. 

α) Δικαιούχοι 

Φυσικά ή νομικά πρόσωπα τα οποία θα υποχρεωθούν, 
με Απόφαση του Νομάρχη, να υποβάλλουν σε σφαγή τα 
προσβεβλημένα από βρουκέλλωση ζώα τους στα πλαί¬ 
σια εφαρμογής του προγράμματος ελέγχου / εκρίζωσης 
της βρουκέλλωσης των μικρών μηρυκαστικών που εφαρ¬ 
μόζεται υποχρεωτικά σε ολόκληρη τη χώρα. . 

β)Ύψος αποζημίωσης. 

Στα φυσικά ή νομικά πρόσωπα, που σφάζουν τα προ¬ 
σβεβλημένα από βρουκέλλωση πρόβατα ή αίγες, σύμ¬ 
φωνα με τους όρους του εφαρμοζόμενου προγράμμα¬ 
τος από τις Κτηνιατρικές Υπηρεσίες του Υπουργείου 
Αγροτικής Ανάπτυξης και Τροφίμων, χορηγείται οικο¬ 
νομική αποζημίωση ανάλογα με το βαθμό βελτίωσης, 
την κατάσταση υγείας και την εκτιμώμενη ατομική αξία 
εν ζωή των ζώων . 

Η εν ζωή αξία των ζώων που πρόκειται να σφαγούν εκτι- 
μάται από Τριμελή Επιτροπή όπως ορίζεται στην Παρά¬ 
γραφο 1 του Μέρους Β' «Γενικές Διατάξεις» της παρούσης 
και εντός των ακολούθων χρηματοδοτικών πλαισίων. 

- Τα ζώα εκτιμώνται σύμφωνα με τα κριτήρια του 
μέρους Α’ 1.1 της παρούσας απόφασης. 

- Στην εκτίμηση της αξίας κάθε ζώου, θα πρέπει να 
συνυπολογίζεται και η καθαρή αξία του σφαγίου (χωρίς 
ΦΠΑ), η οποία θα αφαιρείται από το χορηγούμενο ποσό 
χρημάτων προς αποζημίωση. 

- Σε περίπτωση ολικής κατάσχεσης και καταστροφής 
του σφαγίου κατά τον κρεοσκοπικό έλεγχο, ανεξαρτή¬ 


τως αιτιολογίας, η αποζημίωση που έχει προσδιοριστεί 
από την Τριμελή Επιτροπή καταβάλλεται στον δικαιούχο 
εις το ακέραιο. 

- Σε περίπτωση θανάτου ενός μολυσμένου ζώου πριν 
από τη σφαγή, η αποζημίωση που έχει προσδιοριστεί 
από την Τριμελή Επιτροπή καταβάλλεται στον δικαιού¬ 
χο, μειωμένη κατά 50% και εφόσον: 

α) ο θάνατος του ζώου έχει πιστοποιηθεί από τον 
επίσημο κτηνίατρο 

β) το ζώο φέρει σήμανση και 

γ) δείγμα εγκεφάλου από το ζώο που πέθανε, εφόσον 
είναι ηλικίας άνω των 18 μηνών, στάλθηκε για εξέτα¬ 
ση ΜΣΕ. Στην παραπάνω περίπτωση δεν καταβάλλεται 
η αποζημίωση που προβλέπεται στην εφαρμογή του 
προγράμματος επιτήρησης ΜΣΕ για την δήλωση και 
εξέταση των νεκρών ζώων. 

- Τα ποσά της αποζημίωσης μπορεί να μειωθούν κατά 
50% σε περίπτωση που ο δικαιούχος δεν τήρησε έστω 
και έναν από τους όρους του προγράμματος, ή και 
περισσότερο, εφόσον εφαρμοστούν τα προβλεπόμενα 
από τις παραγράφους 3 και 8 του Μέρους Β’ της πα¬ 
ρούσης. 

2.2 Προμήθεια εμβολίου και διενέργεια προληπτικών 
εμβολιασμών για την εφαρμογή του προγράμματος 
ελέγχου της βρουκέλλωσης αιγών και προβάτων. 

Η Ευρωπαϊκή Επιτροπή μπορεί να καλύψει μέρος της 
σχετικής δαπάνης για την προμήθεια του εμβολίου για 
το σκοπό αυτό, σε συνδυασμό με τις δαπάνες της πα¬ 
ραγράφου 2.4. 

2.3 Διενέργεια εργαστηριακών διαγνωστικών εξετά¬ 
σεων και δοκιμών στα πλαίσια εφαρμογής του 
προγράμματος εκρίζωσης της βρουκέλλωσης αι¬ 
γών και προβάτων. 

Η Ευρωπαϊκή Επιτροπή μπορεί να καλύψει μέρος της 
σχετικής δαπάνης για τη διενέργεια εργαστηριακών 
δοκιμών στα πλαίσια εφαρμογής του προγράμματος 
εκρίζωσης της βρουκέλλωσης αιγών και προβάτων. 

2.4 Πρόσληψη κτηνιάτρων και πτυχιούχων ΤΕΙ, ή ανα¬ 
νέωση των συμβάσεων των ήδη υπηρετούντων 
κτηνιάτρων και πτυχιούχων ΤΕΙ, που έχουν προ- 
σληφθεί ειδικά για την εφαρμογή του προγράμ¬ 
ματος ελέγχου και εκρίζωσης της βρουκέλλωσης 
αιγών και προβάτων. 

Η Ευρωπαϊκή Επιτροπή μπορεί να καλύψει μέρος της 
δαπάνης για την καταβολή των μισθών και των ασφα¬ 
λιστικών εισφορών των κτηνιάτρων και των πτυχιούχων 
ΤΕΙ που έχουν προσληφθεί η θα προσληφθούν στα πλαί¬ 
σια εφαρμογής του προγράμματος. 

3. Εφαρμογή προγράμματος ελέγχου ή / και εκρίζωσης 
της βρουκέλλωσης των βοοειδών σύμφωνα με το 
άρθρο 2 της απόφασης 2005/873/ΕΚ της Ευρωπαϊ¬ 
κής Επιτροπής της 30.11.2005 

Η Ευρωπαϊκή Επιτροπή μπορεί να καλύψει ποσοστό 
έως 50 % των σχετικών δαπανών για την καταβολή των 
ενισχύσεων στους δικαιούχους και μέχρι το συνολικό 
μέγιστο ποσό των 300.000 €. 

3.1 Σφαγή των προσβεβλημένων από βρουκέλλωση ή 
φυματίωση βοοειδών 

α) Δικαιούχοι 

Φυσικά ή νομικά πρόσωπα τα οποία θα υποχρεωθούν, 
με Απόφαση του Νομάρχη, να υποβάλλουν σε σφαγή 

τα προσβεβλημένα από βρουκέλλωση ή φυματίωση ζώα 
τους στα πλαίσια εφαρμογής του προγράμματος ελέγ¬ 
χου / εκρίζωσης της βρουκέλλωσης και φυματίωσης των 
βοοειδών που εφαρμόζεται υποχρεωτικά σε ολόκληρη 
τη χώρα. . 

β)Ύψος αποζημίωσης 

Στα φυσικά ή νομικά πρόσωπα που θα υποχρεωθούν 
να υποβάλλουν σε σφαγή τα προσβεβλημένα βοοειδή 
τους λόγω φυματίωσης ή βρουκέλλωσης σύμφωνα με 
τους όρους των εφαρμοζόμενων προγραμμάτων από τις 
Κτηνιατρικές Υπηρεσίες του Υπουργείου Αγροτικής Ανά¬ 
πτυξης και Τροφίμων, χορηγείται εφάπαξ αποζημίωση 
ανάλογα με την εκτιμώμενη ατομική αξία εν ζωή των ζώων 
(το βαθμό βελτίωσης, την κατάσταση υγείας κλπ). 

Η εν ζωή αξία των ζώων που πρόκειται να σφαγούν 
εκτιμάται από Τριμελή Επιτροπή όπως ορίζεται στην 
Παράγραφο 1 του Μέρους Β' «Γενικές Διατάξεις» της 
παρούσης και εντός των ακολούθων χρηματοδοτικών 
πλαισίων:. 

- Τα ζώα εκτιμώνται σύμφωνα με τα κριτήρια του 
μέρους Α’ 1.1 της παρούσας απόφασης. 

- Στην εκτίμηση της αξίας κάθε ζώου, θα πρέπει να 
συνυπολογίζεται και η καθαρή αξία του κρέατος,(χωρίς 
ΦΠΑ) η οποία θα αφαιρείται από το χορηγούμενο ποσό 
χρημάτων προς αποζημίωση. 

- Σε περίπτωση ολικής κατάσχεσης και καταστροφής 
του σφαγίου κατά τον κρεοσκοπικό έλεγχο, ανεξαρ¬ 
τήτως αιτιολογίας, η οικονομική αποζημίωση που έχει 
προσδιοριστεί από την Τριμελή Επιτροπή καταβάλλεται 
στον δικαιούχο στο ακέραιο.. 

- Σε περίπτωση θανάτου ενός μολυσμένου ζώου πριν 
από τη σφαγή, η αποζημίωση που έχει προσδιοριστεί 
από την Τριμελή Επιτροπή καταβάλλεται στον δικαιού¬ 
χο, μειωμένη κατά 50% και εφόσον: 

α) ο θάνατος του ζώου έχει πιστοποιηθεί από τον 
επίσημο κτηνίατρο 

β) το ζώο φέρει σήμανση και ο θάνατός του έχει δη¬ 
λωθεί στην ηλεκτρονική βάση δεδομένων και 

γ) δείγμα εγκεφάλου από το ζώο που πέθανε, εφόσον 
είναι ηλικίας άνω των 24 μηνών, στάλθηκε για εξέταση 
ΣΕΒ. Στην περίπτωση αυτή δεν καταβάλλεται η ενίσχυ¬ 
ση που προβλέπεται από την εφαρμογή του προγράμ¬ 
ματος επιτήρησης ΜΣΕ για τη δήλωση και εξέταση των 
νεκρών ζώων. 

- Τα ποσά της αποζημίωσης μπορεί να μειωθούν ή 
και να μη χορηγηθούν, σε περίπτωση που ο δικαιούχος 
δεν τήρησε έστω και έναν από τους όρους του προ¬ 
γράμματος ή και περισσότερο, εφόσον εφαρμοστούν 
τα προβλεπόμενα από τις παραγράφους 3 και 8 του 
Μέρους Β’ της παρούσης. 

3.2 Προμήθεια εμβολίου και διενέργεια προληπτικών 
εμβολιασμών για την εφαρμογή του προγράμμα¬ 
τος ελέγχου της βρουκέλλωσης των βοοειδών , 
σύμφωνα με το άρθρο 2 της απόφασης 2005/873/ 
ΕΚ της Ε.Επιτροπής. 

Η Ευρωπαϊκή Επιτροπή μπορεί να καλύψει ποσοστό 
έως 50 % της σχετικής δαπάνης για την προμήθεια του 
εμβολίου για τον σκοπό αυτό. 

3.3 Διενέργεια εργαστηριακών διαγνωστικών εξετά¬ 
σεων και δοκιμασιών στα πλαίσια εφαρμογής του 
προγράμματος εκρίζωσης της βρουκέλλωσης των 
βοοειδών, σύμφωνα με το άρθρο 2 της απόφασης 
2005/873/ΕΚ της Ε.Επιτροπής 


Η Ευρωπαϊκή Επιτροπή μπορεί να καλύψει ποσοστό 
έως 50 % των σχετικών δαπανών για την προμήθεια 
των απαραίτητων αντιδραστηρίων για τη διενέργεια 
των απαραίτητων ορολογικών δοκιμών για τη διάγνωση 
της βρουκέλλωσης των βοοειδών. 

4. Εφαρμογή προγράμματος επιτήρησης και ελέγχου 
ή / και εκρίζωσης Μεταδοτικών Σπογγωδών Εγκε- 
φαλοπαθειών (ΜΣΕ) των αιγών και προβάτων 

4.1 Θανάτωση αιγών και προβάτων προσβεβλημένων η 
ύποπτων από Τρομώδη νόσο (δοΓαρίθ) ή Σπογγώδη 
Εγκεφαλοπάθεια των Βοοειδών (ΣΕΒ) σύμφωνα με 
τα άρθρα 11 και 13 της απόφασης 2005/873/ΕΚ της 
Ευρωπαϊκής Επιτροπής 

α) Δικαιούχοι 

Φυσικά ή νομικά πρόσωπα τα οποία θα υποχρεωθούν, 
με Απόφαση του Νομάρχη, να υποβάλλουν σε θανάτωση 
και καταστροφή ζώα, ή ζωικά προϊόντα ή ζωοτροφές, 
λόγω μόλυνσης ή υποψίας μόλυνσης από τον αιτιολο- 
γικό παράγοντα της τρομώδους νόσου ή της ΣΕΒ. 

β) Ύψος αποζημίωσης. 

Ποσοστό 100% της εν ζωή αξίας των ζώων που θανα¬ 
τώνονται και καταστρέφονται. Η εν ζωή αξία των ζώων 
που πρόκειται να θανατωθούν εκτιμάται από Τριμελή 
Επιτροπή όπως ορίζεται στην Παράγραφο 1 του Μέρους 
Β' «Γενικές Διατάξεις» της παρούσης και εντός των 
ακολούθων χρηματοδοτικών πλαισίων: 

- Τα ζώα εκτιμώνται σύμφωνα με τα κριτήρια του 
μέρους Α’ 1.1 της παρούσας απόφασης. 

- Σε περίπτωση θανάτου ενός ζώου πριν από τη θα¬ 
νάτωση, η αποζημίωση που έχει προσδιοριστεί από την 
Τριμελή Επιτροπή καταβάλλεται στον δικαιούχο, μειω¬ 
μένη κατά 50% και εφόσον: 

α) ο θάνατος του ζώου έχει πιστοποιηθεί από τον 
επίσημο κτηνίατρο 

β) το ζώο φέρει σήμανση και 

γ) δείγμα εγκεφάλου από το ζώο που πέθανε, εφόσον 
είναι ηλικίας άνω των 18 μηνών, στάλθηκε για εξέτα¬ 
ση ΜΣΕ. Στην παραπάνω περίπτωση δεν καταβάλλεται 
η αποζημίωση που προβλέπεται στην εφαρμογή του 
προγράμματος επιτήρησης ΜΣΕ για την δήλωση και 
εξέταση των νεκρών ζώων. 

Η Ευρωπαϊκή Επιτροπή καλύπτει δαπάνες της παρα¬ 
γράφου αυτής σε ποσοστό 50%. 

4.2 Διενέργεια εργαστηριακών διαγνωστικών εξετά¬ 
σεων και γονοτυπικών αναλύσεων στα πλαίσια 
εφαρμογής του προγράμματος επιτήρησης και 
εκρίζωσης της τρομώδους νόσου των αιγοπροβά¬ 
των, σύμφωνα με τα άρθρα Ιΐκαι 13 της απόφασης 
2005/873/ΕΚ τηςΕ Επιτροπής 

Η συμμετοχή της Ευρωπαϊκής Επιτροπής περιλαμβά¬ 
νει 7 € για κάθε ταχεία δοκιμή για την ανίχνευση του 
αιτιολογικού παράγοντα των ΜΣΕ σε πρόβατα και 30€ 
για τις αίγες, 10 € για κάθε γονοτυπική ανάλυση και 
145€ για κάθε μοριακή δοκιμή στα πλαίσια εφαρμογής 
του προγράμματος επιτήρησης και εκρίζωσης της τρο¬ 
μώδους νόσου. 

4.3 Θανάτωση και καταστροφή μολυσμένων ζώων, 
ζωικών προϊόντων και ζωοτροφών και διενέργεια 
απολυμάνσεων 

- Για τη θανάτωση και την καταστροφή ζώων προ¬ 
σβεβλημένων ή μολυσμένων από Σπογγώδη Εγκεφα- 

λοπάθεια των Βοοειδών (ΣΕΒ) ή από τρομώδη νόσο 
(δοΓεριο) και τη διενέργεια απολυμάνσεων, καλύπτονται 
οι σχετικές δαπάνες που προκύπτουν όπως, αποζημιώ¬ 
σεις προσωπικού για τη θανάτωση των ζώων, κόστος 
υλικών που χρησιμοποιούνται για τη θανάτωση των 
ζώων, μεταφορικά, κόστος καταστροφής των πτωμά¬ 
των και των προϊόντων, κόστος ζωοτροφών, κόστος 
ζωικών προϊόντων, κόστος αγοράς απολυμαντικών και 
άλλες δαπάνες που δικαιολογούνται από τις παραπάνω 
ενέργειες. 

Η αξία των ζωικών προϊόντων ή ζωοτροφών που κατα- 
στρέφονται, η αξία της εργασίας, του κόστους των καυ¬ 
σίμων και των απολυμαντικών, εκτιμάται από Τριμελή 
Επιτροπή, όπως ορίζεται στην Παράγραφο 1 του Μέρους 
Β' «Γενικές Διατάξεις» της παρούσης και με βάση τα 
τιμολόγια αγοράς, τις αποδείξεις παροχής υπηρεσιών, 
και τις τρέχουσες τιμές εργασίας. 

4.4 Αποζημίωση κτηνοτροφών που δηλώνουν το θά¬ 
νατο αιγών ή προβάτων ηλικίας άνω των 18 μηνών 
προκειμένου να υποστούν εξέταση για ΜΣΕ 

- Το ύψος της αποζημίωσης ανέρχεται στο ύψος των 
25€ για κάθε ζώο. Η αποζημίωση καταβάλλεται εφό¬ 
σον:. 

α) ο θάνατος του ζώου πιστοποιηθεί από κτηνίατρο 

β) το ζώο φέρει σήμανση και 

γ) δείγμα εγκεφάλου από το ζώο που πέθανε, εφόσον 
είναι ηλικίας άνω των 18 μηνών, στάλθηκε για εξέταση 
ΜΣΕ 

δ) Η παραπάνω αποζημίωση δεν χορηγείται για ζώα 
που πέθαναν και είναι ηλικίας μικρότερης των 18 μη¬ 
νών 

ε) Δεν έχουν παρέλθει περισσότερες από 2 ημέρες 
από το θάνατο του ζώου, ώστε ο εγκέφαλος να είναι 
κατάλληλος για την εργαστηριακή έρευνα. 

5. Εφαρμογή προγράμματος εκρίζωσης και επιτήρη¬ 
σης των Μεταδοτικών Σπογγωδών Εγκεφαλοπαθει- 
ών σύμφωνα με τα άρθρα 11 και 12 της απόφασης 
2005/873/ΕΚ της Ε. Επιτροπής 

Η συμμετοχή της Ε.Επιτροπής ανέρχεται στο 50% των 
δαπανών αποζημίωσης, θανάτωσης και καταστροφής 
μέχρι του ποσού των 15.000 € με ανώτατο όριο τα 500 
€ ανά ζώο για τα βοοειδή και του ποσού των 1.060.000€ 
με ανώτατο όριο τα 50€ για τα αιγοπρόβατα. 

5.1 Θανάτωση βοοειδών προσβεβλημένων από Σπογ¬ 
γώδη Εγκεφαλοπάθεια (ΣΕΒ) 

α) Δικαιούχοι 

Φυσικά ή νομικά πρόσωπα τα οποία θα υποχρεωθούν, 
με Απόφαση του Νομάρχη, να υποβάλλουν σε θανάτωση 
και καταστροφή ζώα, ή ζωικά προϊόντα, ή ζωοτροφές, 
λόγω μόλυνσης ή υποψίας μόλυνσης από τον αιτιολο- 
γικό παράγοντα της σπογγώδους εγκεφαλοπάθειας 
των βοοειδών. 

β) Ύψος αποζημίωσης 

Ποσοστό 100% της εν ζωή αξίας των ζώων που θανα¬ 
τώνονται και καταστρέφονται. Η εν ζωή αξία των ζώων 
που πρόκειται να θανατωθούν εκτιμάται από Τριμελή 
Επιτροπή όπως ορίζεται στην Παράγραφο 1 του Μέρους 
Β' «Γενικές Διατάξεις» της παρούσης και σύμφωνα με τα 
κριτήρια του μέρους Α’ 1.1 της παρούσας απόφασης. 

5.2 Κόστος εργασίας θανάτωσης και καταστροφής 
μολυσμένων ζώων, ζωικών προϊόντων και ζωοτρο¬ 
φών και διενέργεια απολυμάνσεων 


- Για τη θανάτωση και την καταστροφή ζώων προσβε¬ 
βλημένων ή μολυσμένων από Σπογγώδη Εγκεφαλοπά- 
θεια των Βοοειδών (ΣΕΒ) και τη διενέργεια απολυμάνσε¬ 
ων, καλύπτονται οι σχετικές δαπάνες που προκύπτουν 
όπως, αποζημιώσεις προσωπικού για τη θανάτωση των 
ζώων, κόστους υλικών που χρησιμοποιούνται για τη θα¬ 
νάτωση των ζώων, μεταφορικά έξοδα, κόστος κατα¬ 
στροφής των πτωμάτων και των προϊόντων, κόστος 
ζωοτροφών, κόστος ζωικών προϊόντων, κόστος αγοράς 
απολυμαντικών και άλλες δαπάνες που δικαιολογούνται 
από τις παραπάνω ενέργειες. 

- Η αξία των ζωικών προϊόντων ή ζωοτροφών που 
καταστρέφονται, η αξία της εργασίας, του κόστους 
των καυσίμων και των απολυμαντικών, εκτιμάται από 
Τριμελή Επιτροπή, όπως ορίζεται στην Παράγραφο 1 
του Μέρους Β' «Γενικές Διατάξεις» της παρούσης και 
με βάση τα τιμολόγια αγοράς, τις αποδείξεις παροχής 
υπηρεσιών, και τις τρέχουσες τιμές εργασίας. 

5.3 Διενέργεια εργαστηριακών διαγνωστικών εξετά¬ 
σεων και δοκιμασιών στα πλαίσια εφαρμογής του 
προγράμματος επιτήρησης της σπογγώδους εγκε- 
φαλοπάθειας των βοοειδών, σύμφωνα με το άρθρο 
11, της απόφασης 2005/873/ΕΚ της Ε. Επιτροπής 

Η συμμετοχή της Ευρωπαϊκής Κοινότητας ανέρχεται 
σε7 € για κάθε ταχεία δοκιμή για την ανίχνευση του 
αιτιολογικού παράγοντα των ΜΣΕ. 

5.4 Αποζημίωση κτηνοτροφών που δηλώνουν τον θά¬ 
νατο βοοειδών ηλικίας άνω των 24 μηνών προκει¬ 
μένου να υποστούν εξέταση για Σπογγώδη Εγκε- 
φαλοπάθεια των Βοοειδών 

- Το ύψος της αποζημίωσης ανέρχεται σε 100 € για 
κάθε ζώο. Η αποζημίωση καταβάλλεται εφόσον: 

α) ο θάνατος του ζώου πιστοποιηθεί από κτηνίατρο, 

β) το ζώο φέρει σήμανση και είναι καταγεγραμμένο 
στη βάση δεδομένων 

γ) ο θάνατός του έχει δηλωθεί στην ηλεκτρονική βάση 
δεδομένων και 

δ) δείγμα εγκεφάλου από το ζώο που πέθανε, εφόσον 
είναι ηλικίας άνω των 24 μηνών, στάλθηκε για εξέταση 
στο αρμόδιο εργαστήριο για Σπογγώδη Εγκεφαλοπά- 
θεια των Βοοειδών (ΣΕΒ) 

ε) η παραπάνω αποζημίωση δεν χορηγείται για ζώα 
που πέθαναν και είναι ηλικίας μικρότερης των 24 μη¬ 
νών 

στ) δεν έχουν παρέλθει περισσότερες από 2 ημέρες 
από το θάνατο του ζώου, ώστε ο εγκέφαλος να είναι 
κατάλληλος για την εργαστηριακή έρευνα. 

6. Ενίσχυση για την εφαρμογή προγράμματος επιτή¬ 
ρησης της γρίπης των πτηνών σε πουλερικά και 
σε άγρια πτηνά 

Η συμμετοχή της Ε.Επιτροπής για την εφαρμογή του 
προγράμματος επιτήρησης της γρίπης των πτηνών, 
σύμφωνα με τους ειδικούς τεχνικούς όρους και προϋ- 
πόθεσες, που θεσπίζονται στην Απόφαση του Υπουργού 
Αγροτικής Ανάπτυξης και Τροφίμωνσε εφαρμογή της 
Απόφασης 2006/101/ΕΚ της Ε. Επιτροπής ανέρχεται στο 
συνολικό ποσό των 15.700€. 

Ως επιλέξιμες δαπάνες του προγράμματος θεωρού¬ 
νται το κόστος εξέτασης των δειγμάτων: 

- Δοκιμασία ΕΕΙ3Α 1€ ανά δοκιμή. 

- Δοκιμασία ανοσοδιάχυσης 1,2€ ανά δοκιμή. 

- Δοκιμασία ΗΙ για Η5 Η712 € ανά δοκιμή. 

- Δοκιμασία απομόνωσης ιού 30€ ανά δοκιμή. 

- Δοκιμή ΡΟΒ 15€ ανά δοκιμή. 

7. Εφαρμογή προγράμματος ελέγχου ή / και εκρίζωσης 
της ενζωοτικής λεύκωσης των βοοειδών 

Το πρόγραμμα εφαρμόζεται υποχρεωτικά σε ολόκλη¬ 
ρη τη χώρα και χρηματοδοτείται εξ’ ολοκλήρου από 
εθνικούς πόρους. 

Σφαγή βοοειδών προσβεβλημένων από ενζωοτική 
λεύκωση 

α) Δικαιούχοι 

Φυσικά ή νομικά πρόσωπα τα οποία θα υποχρεωθούν, 
με Απόφαση του Νομάρχη, να υποβάλλουν σε σφαγή 
τα προσβεβλημένα από ενζωοτική λεύκωση ζώα τους, 
στα πλαίσια εφαρμογής του προγράμματος εκρίζωσης 
της ενζωοτικής λεύκωσης των βοοειδών που εφαρμό¬ 
ζεται υποχρεωτικά σε ολόκληρη τη χώρα, σύμφωνα με 
απόφαση του Υπουργείου Αγροτικής Ανάπτυξης και 
Τροφίμων. 

β)Ύψος αποζημίωσης 

Στα φυσικά ή νομικά πρόσωπα που σφάζουν τα βο¬ 
οειδή τους λόγω μόλυνσης από τον ιό της ενζωοτικής 
λεύκωσης σύμφωνα με τους όρους των εφαρμοζόμε¬ 
νων από τις Κτηνιατρικές Υπηρεσίες του Υπουργείου 
Αγροτικής Ανάπτυξης και Τροφίμων προγραμμάτων, 
χορηγείται εφάπαξ αποζημίωση ανάλογα με το βαθμό 
βελτίωσης, την κατάσταση υγείας και την εκτιμώμενη 
ατομική αξία εν ζωή των ζώων. 

Η εν ζωή αξία των ζώων που πρόκειται να σφαγούν 
εκτιμάται από Τριμελή Επιτροπή όπως ορίζεται στην 
Παράγραφο 1 του Μέρους Β' «Γενικές Διατάξεις» της 
παρούσης και εντός των ακόλουθων χρηματοδοτικών 
πλαισίων: 

- Τα ζώα εκτιμώνται σύμφωνα με τα κριτήρια του 
μέρους Α’ 1.1 της παρούσας απόφασης. 

- Στο ποσό της αποζημίωσης που καταβάλλεται για 
κάθε ζώο συμπεριλαμβάνεται και η καθαρή αξία του 
σφαγίου (χωρίς Φ.Π.Α). 

- Σε περίπτωση ολικής κατάσχεσης και καταστροφής 
του σφαγίου κατά τον κρεοσκοπικό έλεγχο, ανεξαρτή¬ 
τως αιτιολογίας, η αποζημίωση που έχει προσδιοριστεί 
από την Τριμελή Επιτροπή καταβάλλεται στο δικαιούχο 
εις το ακέραιο. 

- Σε περίπτωση θανάτου ενός μολυσμένου ζώου πριν 
αυτό σφαγεί, η αποζημίωση που έχει προσδιοριστεί από 
την Τριμελή Επιτροπή καταβάλλεται στον δικαιούχο, 
μειωμένη κατά 50% και εφόσον: 

α) ο θάνατος του ζώου έχει πιστοποιηθεί από τον 
επίσημο κτηνίατρο 

β) το ζώο φέρει σήμανση και ο θάνατός του έχει δη¬ 
λωθεί στην ηλεκτρονική βάση δεδομένων και 

γ) δείγμα εγκεφάλου από το ζώο που πέθανε , εφόσον 
είναι ηλικίας άνω των 24 μηνών, στάλθηκε για εξέταση 
ΣΕΒ. Στην περίπτωση αυτή δεν καταβάλλεται η αποζη¬ 
μίωση που προβλέπεται στην εφαρμογή του προγράμ¬ 
ματος επιτήρησης ΜΣΕ για την δήλωση και εξέταση 
των νεκρών ζώων. 

- Τα ποσά της αποζημίωσης μπορεί να μειωθούν μέχρι 
και κατά 50% σε περίπτωση που ο δικαιούχος δεν τή¬ 
ρησε έστω και έναν από τους όρους του προγράμματος 
ή και περισσότερο, εφόσον εφαρμοστούν τα προβλε- 
πόμενα από την παράγραφο 3 και 8 του Μέρους Β’ της 
παρούσης. 


ΜΕΡΟΣ Β: ΓΕΝΙΚΕΣ ΔΙΑΤΑΞΕΙΣ 

1. Η εκτίμηση του βαθμού βελτίωσης και της εν ζωή 
αξίας των ζώων που πρόκειται να σφαγούν ή να θανα¬ 
τωθούν, γίνεται από την τριμελή επιτροπή που ορίζεται 
από το άρθρο 5 της με αριθμό 272961/26.4.1982 (Β’ 215) 
Κοινής Απόφασης Υπουργών Προεδρίας Κυβέρνησης 
και Γεωργίας. 

2. Η εκτίμηση της Τριμελούς Επιτροπής όσον αφορά 
στην εν ζωή αξία του ζώου επέχει θέση πρότασης μη 
δεσμευτικής, υποκείμενης σε επιβεβαίωση, σε οικονομι¬ 
κό και επιδημιολογικό έλεγχο, και ενδεχομένως σε τρο¬ 
ποποίηση, από τη Διεύθυνση Κτηνιατρικής της οικείας 
Νομαρχιακής Αυτοδιοίκησης, σύμφωνα με τα οριζόμενα 
στις ισχύουσες διατάξεις. 

3. Τα κατά περίπτωση ποσοστά ή ποσά αποζημίωσης 
που ορίζονται με την παρούσα απόφαση μπορούν να 
μειωθούν κάτω του 50% ή και να μη χορηγηθούν για 
συγκεκριμένους δικαιούχους με απόφαση του Υπουργού 
Αγροτικής Ανάπτυξης και Τροφίμων, ύστερα από πρό¬ 
ταση της αρμόδιας Κεντρικής Κτηνιατρικής Υπηρεσίας, 
εφόσον τεκμηριωθεί εσκεμμένη ενέργεια εξαιτίας της 
οποίας έγινε η μόλυνση της εκτροφής, ή σοβαρή αμέ¬ 
λεια ή σοβαρές παραλείψεις κατά την εφαρμογή των 
υγειονομικών μέτρων απομόνωσης εξαιτίας των οποίων 
έγινε επέκταση του νοσήματος σε άλλες εκτροφές. 

4. Τα δικαιολογητικά και ο τρόπος πληρωμής των 
δαπανών που προκύπτουν από την εφαρμογή της πα¬ 
ρούσας απόφασης καθορίζονται στην απόφαση του 
Υπουργού Αγροτικής Ανάπτυξης και Τροφίμων με αρ.2 
58455/6673/12.5.2004, όπως ισχύει. 

5. Οι πληρωμές των δικαιούχων, προκειμένου να τεκ¬ 
μηριώνεται απαίτηση από τη χώρα μας για κοινοτική 
οικονομική συνδρομή, πρέπει να ολοκληρώνονται σε 
διάστημα μικρότερο των 90 ημερών από την ημερομηνία 
σφαγής των ζώων. 

6. Φυσικά ή νομικά πρόσωπα που έλαβαν αποζημίωση 
για δραστηριότητες που προβλέπονται από την παρού¬ 
σα απόφαση, δεν μπορούν να πάρουν ενίσχυση για την 
ίδια δραστηριότητα, από άλλα προγράμματα ή μέτρα 
του Υπουργείου Αγροτικής Ανάπτυξης και Τροφίμων ή 
άλλων Υπουργείων και φορέων ή και αντίστροφα. 

7. Για την καταβολή των αποζημιώσεων που αναφέρο- 
νται στην παρούσα, είναι απαραίτητη και υποχρεωτική η 
συνεργασία των δικαιούχων με τις αρμόδιες Κτηνιατρι¬ 
κές Υπηρεσίες της Νομαρχιακής Αυτοδιοίκησης και του 
Υπουργείου Αγροτικής Ανάπτυξης και Τροφίμων. 

8. Οι δικαιούχοι αποζημιώσεων που χαρακτηρίζονται 
από τις αρμόδιες Κτηνιατρικές Υπηρεσίες ως μη συ- 
νεργάσιμοι αποκλείονται των ενισχύσεων που χορη¬ 
γούνται από το Υπουργείου Αγροτικής Ανάπτυξης και 
Τροφίμων. Ειδικά σε ότι αφορά το πρόγραμμα ελέγχου 
ή/και εκρίζωσης της βρουκέλλωσης των αιγών και προ¬ 
βάτων και το πρόγραμμα ελέγχου ή / και εκρίζωσης της 
βρουκέλλωσης, της φυματίωσης και της ενζωοτικής 
λεύκωσης των βοοειδών, διευκρινίζεται ότι κτηνοτρόφοι 
των οποίων οι εκτροφές έχουν ήδη υποβληθεί κατά το 
παρελθόν σε καθολική σφαγή, λόγω προσβολής από τα 
ανωτέρω νοσήματα, αποκλείονται των ενισχύσεων για 
2 χρόνια σε περίπτωση που διαπιστωθεί επαναμόλυνση 
των εκτροφών τους λόγω παράβασης των όρων του 
προγράμματος. 

9. Από τις πιστώσεις της παρούσας είναι δυνατό να 
καλυφθούν υποχρεώσεις για: 

α) Αποζημιώσεις φυσικών και νομικών προσώπων για 
την υποχρεωτική σφαγή των ζώων τους που θα επιβλη¬ 
θεί από την Διεύθυνση Υγείας των Ζώων της Γενικής 
Διεύθυνσης Κτηνιατρικής του Υπουργείου Αγροτικής 
Ανάπτυξης και Τροφίμων, για την αποτροπή επέκτασης 
λοιμωδών νοσημάτων που εμφανίζονται για πρώτη φορά 
στη χώρα. 

β) Μισθοδοσία εποχιακού προσωπικού των Κτηνιατρι¬ 
κών Υπηρεσιών του Υπουργείου Αγροτικής Ανάπτυξης 
και Τροφίμων, των Νομαρχιακών Αυτοδιοικήσεων, φο¬ 
ρέων εποπτευομένων ή μη από το Υπουργείο Αγροτικής 
Ανάπτυξης και Τροφίμων, που θα χρησιμοποιηθεί για 
την εκτέλεση δραστηριοτήτων της απόφασης. 

γ) Ενίσχυση Εργαστηρίων του Υπουργείου Αγροτικής 
Ανάπτυξης και Τροφίμων για την προμήθεια μόνιμων 
και αναλώσιμων υλικών, βιολογικών προϊόντων καθώς 
και για την αμοιβή φορέων του εσωτερικού ή του εξω¬ 
τερικού για την εκτέλεση εξετάσεων για τη διάγνωση 
νοσημάτων ή τη διενέργεια επιβεβαιωτικών εξετάσε¬ 
ων (εφόσον αυτές δεν εκτελούνται από Εργαστήρια 
του Υπουργείου Αγροτικής Ανάπτυξης και Τροφίμων) 
απαραίτητων για την εφαρμογή των προγραμμάτων 
εξυγίανσης της κτηνοτροφίας που προβλέπονται στην 
παρούσα απόφαση. 

Οι παραπάνω δαπάνες θα καλύπτονται, εφόσον εκτε- 
λούνται σύμφωνα με την ισχύουσα νομοθεσία για την 
προμήθεια υλικών ή τη σύναψη συμβάσεων. 

δ) Έξοδα κινήσεως των υπαλλήλων που θα απασχο¬ 
ληθούν από τις Κτηνιατρικές Υπηρεσίες για εφαρμογή 
προγραμμάτων της παρούσας απόφασης, καθώς και 
εκτυπωτικών, γραφικών κλπ. εργασιών για τον ίδιο σκο¬ 
πό, μη δυνάμενων να υπερβούν το 1/10 της συνολικής 
δαπάνης, συνολικού ποσού μέχρι ενός εκατομμυρίου 
εξακοσίων χιλιάδων Ευρώ (1.600.000 €). 

ε) Καταβολή των απαιτούμενων ποσών σε Νομικά πρό¬ 
σωπα Δημοσίου ή Ιδιωτικού Δικαίού ή και σε Φυσικά 
πρόσωπα του εσωτερικού ή του εξωτερικού για την 
υλοποίηση συμβάσεων έργου για την εκτέλεση εργα¬ 


στηριακών δοκιμών ή αναλύσεων που είναι απαραίτη¬ 
τες για την εφαρμογή των προγραμμάτων εξυγίανσης 
της κτηνοτροφίας που προβλέπονται στην παρούσα 
απόφαση, ή είναι απόρροια της εφαρμογής τους όπως, 
γονοτυπικός έλεγχος για τον προσδιορισμό ζώων αν¬ 
θεκτικών στην τρομώδη νόσο. 

Για την καταβολή οιουδήποτε ποσού είναι απαραίτητη 
η ύπαρξη σύμβασης η οποία θα έχει προκύψει μετά από 
την διενέργεια διαγωνισμού σύμφωνα με την ισχύουσα 
νομοθεσία που αφορά την σύναψη συμβάσεων. 

10. Ο Υπουργός Αγροτικής Ανάπτυξης και Τροφίμων 
με απόφασή του δύναταί:. 

α) Να προσδιορίζει επακριβώς τους δικαιούχους και 
τα ποσά ενίσχυσης, εφόσον είναι ανάγκη και. 

β) Να δίδει τις αναγκαίες διευκρινίσεις σε ότι αφορά 
την παρούσα απόφαση και να καθορίζει τις λεπτομέ¬ 
ρειες για την υλοποίησή της. 

11. Η Α.Τ.Ε. αμείβεται με ποσοστό 0,2% επί των πληρω¬ 
μών που θα πραγματοποιηθούν για τις δραστηριότητες 
που εγκρίνονται με την απόφαση αυτή. 

12. Με τις πιστώσεις της παρούσας απόφασης, θα κα¬ 
λυφθούν και βεβαιωμένες νόμιμες οικονομικές υποχρε¬ 
ώσεις του έτους 2005, οι οποίες δεν εξοφλήθησαν λόγω 
εξάντλησης των πιστώσεων της αντίστοιχης απόφασης 
με αριθμό 608/2005, επί αποζημιώσεων που κάλυπτε η 
παραπάνω απόφαση, καθώς και του επομένου έτους, 
εφόσον επαρκέσουν οι πιστώσεις, για δραστηριότητες 
που προβλέπονται σε αυτή. 

Η παρούσα απόφαση ισχύει από 1ης Ιανουάριου 2006 
και στο εξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2006 

